CELEX: 32016D0851
Language: fi
Date: 2016-05-26 00:00:00
Title: Komission täytäntöönpanopäätös (EU) 2016/851, annettu 26 päivänä toukokuuta 2016, päätöksen 2009/719/EY liitteen muuttamisesta siltä osin kuin on kyse luvan myöntämisestä Kroatialle tarkistaa vuotuista BSE-seurantaohjelmaansa (tiedoksiannettu numerolla C(2016) 3097) (ETA:n kannalta merkityksellinen teksti)

28.5.2016   
            
            
               FI
            
            
               Euroopan unionin virallinen lehti
            
            
               L 141/131
            
         KOMISSION TÄYTÄNTÖÖNPANOPÄÄTÖS (EU) 2016/851,
   annettu 26 päivänä toukokuuta 2016,
   päätöksen 2009/719/EY liitteen muuttamisesta siltä osin kuin on kyse luvan myöntämisestä Kroatialle tarkistaa vuotuista BSE-seurantaohjelmaansa
   
      
         (tiedoksiannettu numerolla C(2016) 3097)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 vahvistetaan eläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt. Siinä edellytetään, että kukin jäsenvaltio ottaa käyttöön aktiiviseen ja passiiviseen valvontaan perustuvan TSE:iden vuotuisen seurantaohjelman kyseisen asetuksen liitteen III mukaisesti. Asetuksen (EY) N:o 999/2001 6 artiklan 1 b kohdassa säädetään myös, että sellaiset jäsenvaltiot, jotka voivat osoittaa maansa tautitilanteen parantuneen tiettyjen kyseisen asetuksen liitteessä III olevan A luvun I osan 7 kohdassa vahvistettujen arviointiperusteiden mukaisesti, voivat tarkistuttaa vuotuisen seurantaohjelmansa.
            
         
               (2)
            
            
               Komission päätöksessä 2009/719/EY (2) annetaan kyseisen päätöksen liitteessä luetelluille jäsenvaltioille lupa tarkistaa vuotuiset seurantaohjelmansa naudan spongiformisen enkefalopatian (BSE) osalta asetuksen (EY) N:o 999/2001 6 artiklan 1 b kohdan mukaisesti. Kyseisessä liitteessä luetellaan tällä hetkellä 25 jäsenvaltiota eli kaikki jäsenvaltiot Bulgariaa, Kroatiaa ja Romaniaa lukuun ottamatta.
            
         
               (3)
            
            
               Kroatia toimitti komissiolle 22 päivänä tammikuuta 2015 hakemuksen, joka koskee sen vuotuisen BSE-seurantaohjelman tarkistamista.
            
         
               (4)
            
            
               Euroopan elintarviketurvallisuusviranomainen (EFSA) julkaisi 8 päivänä helmikuuta 2016 tieteellisen raportin, jossa arvioitiin Kroatian BSE-seurantajärjestelmän tarkistamista (3), jäljempänä ’EFSAn raportti’. EFSAn raportissa todetaan, että Kroatian lisääminen 25:stä nykyisin päätöksen 2009/719/EY liitteessä luetellusta jäsenvaltiosta koostuvaan epidemiologiseen yksikköön olettaen, että nykyinen seurantajärjestelmä, sellaisena kuin se on hyväksytty kyseisten 25 jäsenvaltion osalta päätöksellä 2009/719/EY, pannaan täytäntöön, johtaisi siihen, että kyseisistä 25 jäsenvaltiosta sekä Kroatiasta koostuvassa epidemiologisessa yksikössä on mahdollista havaita BSE, kun oletettu esiintyvyys on ainakin 1 tapaus 3 789 838 eläintä kohti täysikasvuisessa nautaeläinpopulaatiossa, kun luotettavuustaso on 95 prosenttia. Kyseinen oletettu esiintyvyys on herkempi kuin A-tyypin valvonnan osalta asetuksen (EY) N:o 999/2001 liitteessä II olevan D luvun 1 kohdan a alakohdassa määritelty oletettu vähimmäisesiintyvyys, joka on ainakin 1 tapaus 100 000 eläintä kohti täysikasvuisessa populaatiossa kyseisessä maassa tai alueella, kun luotettavuustaso on 95 prosenttia.
            
         
               (5)
            
            
               Komissio teki Kroatiassa 14 päivästä23 päivään kesäkuuta 2010 sekä 26 päivästä marraskuuta6 päivään joulukuuta 2012 välisinä aikoina tarkastuksia, jäljempänä ’komission tarkastukset’, BSE:hen liittyvien toimenpiteiden arvioimiseksi. Komission tarkastukset kattoivat nautaeläinten tunnistamis- ja jäljitettävyysjärjestelmän sekä rehukiellon täytäntöönpanon Kroatiassa. Sen vuoksi komission tarkastusten tuloksia käytettiin osatekijänä arvioitaessa Kroatian esittämän hakemuksen vastaavuutta asetuksen (EY) N:o 999/2001 liitteessä III olevan A luvun I osan 7.1 kohdan b ja c alakohdassa vahvistettujen kriteerien kanssa.
            
         
               (6)
            
            
               Kroatian esittämän hakemuksen, joka koskee sen vuotuisen BSE-seurantaohjelman tarkistamista, sisältämien tietojen, EFSAn raportista saatujen tietojen sekä komission tarkastusten tulosten perusteella Kroatian esittämä hakemus on saanut arvioinnissa puoltavan lausunnon. Näin ollen on aiheellista antaa Kroatialle lupa tarkistaa vuotuista BSE-seurantaohjelmaansa samoin edellytyksin kuin päätöksen 2009/719/EY liitteessä nykyisin luetelluille 25 jäsenvaltiolle on myönnetty.
            
         
               (7)
            
            
               Sen vuoksi päätöksen 2009/719/EY liitettä olisi muutettava.
            
         
               (8)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2009/719/EY liitteessä olevan rivin ”— Ranska” jälkeen ja ennen riviä ”— Italia” rivi ”— Kroatia”.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 26 päivänä toukokuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 147, 31.5.2001, s. 1.
   
      (2)  Komission päätös 2009/719/EY, tehty 28 päivänä syyskuuta 2009, luvan antamisesta tietyille jäsenvaltioille niiden vuotuisen BSE-seurantaohjelman tarkistamiseen (EUVL L 256, 29.9.2009, s. 35).
   
      (3)  EFSA Journal 2016;14(2):4399.